section_heading: Liječenje
paragraph_text: Ako je uočena rano, neovaskularizacija može biti zaustavljena brzom primjenom panretinalne fotokoagulacije (eng. pan retinal photocoagulation – PRP), ili injekcijama anti-VEGF lijekova praćenim PRP-om. Injekcija blokira direktan učinak VEGF i djeluje brže ali prestaje djelovati tijekom približno 6 tjedana. PRP sporije počinje djelovati ali može imati i trajan učinak. Ako je neovaskularizacija dugotrajnija, novostvorene krvne žile stvaraju fibrozno tkivo koje, zbog formiranja i stezanja, može trajno oštetiti očni kut koji tada neće odgovarati ni na kakvu terapiju. U tom slučaju potreban je kirurški zahvat da bi se smanjio tlak.